Плачковци
Пла̀чковци е град в Централна България. Той се намира в Област Габрово, Община Трявна, в близост до град Трявна. По данни на ГРАО към 15 юни 2023 г. в града живеят 1446 души по настоящ адрес и 1563 души по постоянен адрес.

География 
Плачковци се намира в планински район – в подножието на Тревненска планина. Надморска височина 510 м. При Плачковци се събират трите реки Стоевска река, Радевска река и река Поточе (от Брежниците), които дават началото на Тревненска река. Плачковци с неговата жп гара по линията Горна Оряховица – Стара Загора е леснодостъпен изходен пункт за разходка из Тревненската планина, която влиза в Природен парк „Българка“. Околните върхове носят имената Българка, Бедеците (Големият Бедек е на 1488 m надм. вис.), Мъхченица(1042 m) и др. Има две природни защитени местности – „Мъхченица-Йововци“ над село Йововци и „Виканата скала“ при връх Българка над квартал Стоевци.

История 

През 1190 г. в околностите на Плачковци Иван Асен I разбива армията на Исак II Ангел в така наречената „Битка при Тревненския проход“.

След Освобождението плачковските колиби са първо част от Тревненската околия и след нейното закриване преминават към Дряновската околия, Търновски окръг. По билото на Стара Планина минава границата с Източна Румелия. Една част от населението, заедно с други балканджии от Еленско, Габровско, Тревненско и Дряновско започва да се изселва към равнинните части на новоосвободеното княжество.

През 1921 г. в съседното Гръбчево поетът Иван Вазов прекарва последното лято на своя живот.

През 1961 г. колиби Плачковци получава статут на село, а през 1969 г. – на град като кмет тогава е бил Кънчо Минчев.

През 1968 г. към село Плачковци са присъединени кол. Боевци

През 1970 г. към град Плачковци са присъединени следните населени места: кол. Бъчеварите, кол. Долни Цоневци, кол. Ковачевци, кол. Минкино, кол. Пунговци, с. Късовци, с. Нейковци, с. Райнеж

Политика 
Кметове:
 1999 – Стефан Петров, „Демократическа партия“
 2003 – Стефан Петров втори мандат
 2007 – Стефан Петров (Коалиция „За Трявна“) печели на първи тур с 57,92%.
 2011 – Стефан Петров, на втори тур
 2015 – Борислав Борисов

Религии 
 Православно християнство

Забележителности 
 Църква „Св. Пророк Илия“ – Плачковци, строена от майстор Драгошин Драгошинов (1839 – 1918) в началото на 20 век.
 Църква „Св. Димитър“ – кв. Нейковци
 Парк „Мечата Стъпка“ – кв. Минкино – намира се в планински район, в близост до река Потче, на надморска височина от 600 м.
 Читалище „Пробуда“ – Плачковци, ул. „Бузлуджа“ № 14, тел.: 06770 /20 – 55
 Йовчовата къща от 1895 г. – кв. Нейковци, на опълченеца Йовчо Ненков
 Римски път, който е бил част от Верейския друм – кв. Стоевци
 Паметник на загиналите за Родината – Плачковци
 Паметник на загиналите за Родината – кв. Нейковци

Квартали

Кметство 
В кметство Плачковци са включени бившите Енчовска, Плачковска и Нейковска селски общини. Днес към него принадлежат следните населени места:

Стоевци (квартал)

Галерия

Личности 
 Родени в Плачковско
 Никола Бонев (1855 – 1929), опълченец, полковник, роден в Горни Плачковци
 Йовчо Ненков (1856 – 1939), опълченец, роден в Нейковци
 Николай Нейков (Марангозов) (1900 – 1967), поет, архитект, роден в Късовци
 Доню Коев (1829 – 1935), организатор на строежа на църквата „Св. пророк Илия“, църковен настоятел, роден в Пунговци
 Дончо Кънев (Чалъма) (1882 – 1975), построил военен паметник в Плачковци, роден в Пунговци
 Цаньо Нейков (1870 – 1956), резбар, представител на Тревненската школа, роден в Късовци
 Богомил Белчев (1953), архитект, два мандата кмет на община Габрово, роден в Бърдарите
 Стефан Данаилов (1962), инженер, управител на мина „Лев“, 2 мандата кмет на община Трявна
 Стефан Цанев Петров (1963), инженер (хардуер и софтуер, маркетинг), кмет на град Плачковци от 1999 г.
 Тодор Нейков (1927 – 2012), краевед, роден в Ножерите
 Боньо Бонев (1943 – 2017), инженер, кмет на Плачковци (1 мандат), дългогодишен директор на дървообработващ завод „Първи май“, Плачковци; директор на Горско стопанство, Плачковци
 Кънчо Савов Маренски, четник в Тревненската чета през Априлското въстание 1876 г., от Маренците
 Митьо Савов Маренски, четник в Тревненската чета през Априлското въстание 1876 г., от Маренците
 Станю Колев, доброволец в Трета малка свищовска чета, формирана през септември 1885 г., от Брежниците

 Починали в Плачковско
 Стефан Продев (1927 – 2001), писател, есеист, публицист, редактор, починал в Енчовци
 Минчо Куприянов (1939 – 2011), поет и журналист, починал в Нейковци

 Свързани с Плачковско
 Драгошин Драгошинов, майстор
 Иван Асен I, владетел на България
 Исак II Ангел, владетел на Византия
 Атанас Димитров Буров (1875 – 1954), банкер, политик
 Димитър Иванов Буров (1904 – 1985), инженер, техн. директор на БАМД „Бъдеще“
 Тодор Губиделников (1889 – 1959), инженер, директор на мина „Принц Борис“

Фолклор 
 Фолклор от Късовци
 Фолклор от Донкино
 Фолклор от Плачковци 1
 Фолклор от Плачковци 2
 Фолклор от Плачковци 3
 Фолклор от Плачковци 4
 Фолклор от Плачковци 5

Литература 
 До Пунговци и малко по-нагоре – турист. маршрути из тревн. планина, кн. 1, Тодор Нейков, „Авангард принт“, Русе, 2008
 Приносът на Бурови и Губиделникови за оползотворяване черното злато на Балкана, Тодор Нейков Тодоров, „Авангард принт“, Русе, 2002

Галерия

Източници

Външни препратки 

 Уеб страницата на града 
 Галерия от Плачковци 
 Сайт за град Плачковци
 Природен парк „Българка“ 
 Радио и телевизия в Плачковци
 Местни избори 2007 
 Вили и къщи за гости в Плачковци